b'\n_START_ARTICLE_\nCinabarit\n_START_SECTION_\nSestava minerala\n_START_PARAGRAPH_\nMineral cinabarit vsebuje 86,2% \xc5\xbeivega srebra in 13,8\xc2\xa0% \xc5\xbevepla.\n_START_SECTION_\nNahajali\xc5\xa1\xc4\x8da\n_START_PARAGRAPH_\nZelo znano nahajali\xc5\xa1\xc4\x8de v Sloveniji je idrijski rudniku, kjer se pojavlja v razli\xc4\x8dno starih kamninah, od karbonskih in permskih do spodnje- in srednjetriasnih. Po odkritju \xc5\xbeivega srebra so najprej rudarili v slabo orudenem karbonskem skrilavem glinavcu; 22. junija 1508, na dan sv. Ahaca, pa so v ja\xc5\xa1ku ob Nikovi odkrili v globini 42m bogato cinabaritno rudo, ki so jo izkori\xc5\xa1\xc4\x8dali vse do dana\xc5\xa1njih dni. Obstajajo \xc5\xa1e druga nahajali\xc5\xa1\xc4\x8da, kot so npr. Knapov\xc5\xbee, Litija, Sv. Ana ter Sv. Toma\xc5\xbe (severozahodno od \xc5\xa0kofje Loke). Cinabarit v omenjenih nahajali\xc5\xa1\xc4\x8dih ne dosega idrijskega niti po kakovosti nit po lepoti._NEWLINE_Na svetu je najpomembnej\xc5\xa1e nahajali\xc5\xa1\xc4\x8de rudnik Almaden v \xc5\xa0paniji. Druga pomembna nahajali\xc5\xa1\xc4\x8da so v Italiji (Monte Amiata), Nem\xc4\x8diji (Obermoschel), Ukrajini (Donjecki bazen in Nikitovka), Kazahstanu (okolica Ta\xc5\xa1kenta), ZDA (Cahill Mine v Nevadi, New Almaden in New Idria v Kaliforniji), Mehiki (Palomas), Peruju (Huancavelica) in Kitajski (Hunan in Kvej\xc4\x8dov).\n_START_SECTION_\nUporaba\n_START_PARAGRAPH_\nCinabarit je najpomembnej\xc5\xa1a \xc5\xbeivosrebrova ruda, v preteklosti pa so ga uporabljali tudi za pigment, imenovan vermillion._NEWLINE_Iz cinabarita pridobljen \xc5\xbeivorde\xc4\x8d pigment poznamo tudi pod bolj doma\xc4\x8dim imenom cinober.'